fi fi en en fi fi fi fi fi fi it fi fi fi fi fi fi fi fi es es km fi km fi fi fi fi fi km fi tr en fi eu fi fi fi fi fi fi fi fi fi fi km fi fi km fi fi en fi fi en de fi fi fi fi fi fi fi fi fi fi fi fi fi fi fi fi fi fi fi km fi en fi fi fi fi fi fi en en fi fi fi fi fi fi it fi fi fi fi fi fi fi fi es
​Esityksiä voi taas järjestää! On ollut  ikävä  keikkoja.
Nukketeatteri Ofelian syksy on touhukas.
Uusi esitys Valohämyä saa ensi-iltansa 1.10 Nikkilässä, Sipoossa.
Porvoossa vietetään 7.-8. lokakuuta Kulissit kaulassa -nukketeatterifestivaalia, jolloin esityksiä löytyy lapsille ja aikuisille.
Nukketeatteri Ofelia on kiertävä teatteri, jonka esityksiä voi tilata päiväkoteihin, kouluihin, palvelutaloihin, kulttuuritaloihin, kirjastoihin  sekä erilaisiin koko perheen tapahtumiin ympäri vuoden. Teatteri on Annen soolo-teatteri, mutta jokaista esitystä  rakentaa oma työryhmänsä, joka muodostuu taitavista alan ammattilaisista. Teatterinuket, nuo veikeät vekkulit, hurmaavat, ihastuttavat ja hämmästyttävät; niihin rakastuu. Toivottavasti kohtaamme näissä merkeissä!
Ensi-ilta on 1.10.2022 klo 18.
Toinen esitys samassa paikassa 2.10 klo 15.
Paikka: Puutarhurin tupa, Pilvilinnantie 4, Nikkilä.
7.10 klo 18 KULISSIT KAINALOSSA -festivaali, Aatos Cafe, Kaivokatu 37B, Porvoo
Valohämyä on nukketeatterinäytelmä runoilijan elämästä Sipoon Nikkilässä vuosina 1941-1947. Esityksen päähenkilö on Hilja Onerva Lehtinen eli L. Onerva, joka elää suljettuna Nikkilän mielisairaalaan. Näytelmä kertoo hänen muistoistaan, ajatuksistaan ja taiteestaan sairaala-aikana. Onervan kirjoittamat runot ovat Valohämyä esityksen selkäranka. Näytelmässä L.Onerva muistelee lapsuuttaan ja pohtii suhdettaan äitiinsä Serafina Lehtiseen ja runoilija Eino Leinoon sekä aviomieheensä säveltäjä Leevi Madetojaan.
Yksinäisyyden tunne vainoaa L. Onervaa, mutta yli kaiken kaipuun nousee rakkaus omaan työhön. Kirjoittaminen ja omakuvien maalaaminen antavat L. Onervalle voimaa kestää eristyksen aika, jota sävyttävät katkeruus, pelko ja ahdistus. Työ tuo hänelle täydellisen onnen tunteen, se on hänen omaa taideterapiaansa.
Näytelmässä kuullaan ensiesityksinä Sampo Kylmäsen sävellykset L. Onervan runoihin Yölaulu ja Kutsujat.
Työryhmä: Anne Lihavainen, Teija Paananen, Sampo Kylmänen, Petter Korkman, Tiina Kolehmainen ja Juha Itkonen.
Esitys on kiertävä ja tilattavissa ensi-illan jälkeen.
Kiitos tuotantotuesta Taiteen edistämiskeskus, Otto.A.Malmin lahjoitusrahasto sekä Porvoon kulttuuripalvelut.
Lippuja voi ostaa seuraavasta linkistä:
Tervetuloa vauvan kanssa lempeiden tunnelmien maagiseen maailmaan –olemaan, aistimaan ja osallistumaan. Luomme yhdessä hetkiä, joissa äänet, sävelet, esineet ja soittimet yhdistettynä liikkeeseen johdattelevat tunnelmasta toiseen. Tutut esineet voivat muuttuvat hetkessä olennoiksi, jotka ihmettelevät yhdessä yleisön kanssa ympärillä olevaa maailmaa. Esityksessä ei käytetä puhuttua kieltä.
Kokonaisuus kestää 30-40 minuuttia. Max 10 vauvaa + vanhempi / esitys.
Toteutuksessa mukana nukketeatteritaiteilijat Anne Lihavainen ja Milla Risku sekä vaihtuva muusikko.
On nukketeatterinäytelmä, joka leikkii mittasuhteilla luoden unenomaisen maailman pienelle näyttämölle. Taianomaisia, hassuja asioita tapahtuu, mahdoton on mahdollista. Esityksessä tutut esineet ja asiat muuttuvat muuksi, saavat uuden muodon ja merkityksen. Esitys tapahtuu omintakeisella hauskalla kielellä ja sopii kaikille.
​Esitys kestää 15 minuuttia ja näytöksiä voi olla päivän aikana useita.
Nimbu norpan päiväuni, esitys päiväkoti-ikäisille.
Nukketeatteri Ofelia esitys Pallo uudistettiin syksyllä 2020 ja tuon uuden esityksen nimi on Pipu.
Nukketeatteri Sampon taitavat muusikot Susan Aho ja Antero Reinistö kulkevat Pipun mukana väriseikkailussa tuoden jokaiseen kohtaukseen viehättävän äänimaailman.
​Susan Aho sävelsi Pipulle oman loppulaulun. Pipu lentää, litelee....
Pipun ensi-ilta oli Nukketeatteri Sampossa 10.11 ja Pipu-esitys on nyt Nukketeatteri Sampon ohjelmistoa.
Rouva Helmikuu sai kutsun Porvoon ensimmäisille Valo-festivaaleille 2020 ja pukeutui mekkoon. Rouva käveli vanhasta Porvoosta torille, ihastellen upeita, valaistuja kohteita ja valotaideteoksia.
Haluaisitko Rouvan tapahtumaanne? Rouva tekee kävelyjä kaikkina vuodenaikoina.
Valo- festivaalin kuvat Rouva Helmikuusta on ottanut Laura Karen.
Miksi mörkö hymyilee? -näyttelyn pääroolissa ovat teatterinuket. Teatterinuket ovat upeita taideteoksia, jotka kertovat tuttuja ja tuntemattomia satuja. Taidetehtaan näyteikkuna näyttelyssä ovat esillä sadut ja tarinat: Mörön unisukat, Ruma ankanpoikanen, Kultakutri ja kolme karhua, Lohikäärmeprinsessa, Seitsemän veljestä, Joutsenpoika Jykserge sekä saamelaiset sadut. Näyttelyssä kuultavan äänimaiseman on suunnitellut Petter Korkman.
Kiertävässä näyttelyssä on mukana seuraavien nukentekijöiden nukkeja: Heini Maaranen, Iida Vanttaja, Teija Paananen, Mona-Rita Sannmark, Ulla Kostiainen, Asta Immonen, Joel Nokelainen ja Anne Lihavainen.
Näyttely on tilattavissa 2021, joka suurena tai pienenä kokonaisuutena. Näyttelykoordinaattori: Anne Lihavainen,
Näytelmä: Joutsenpoika Jykserge, nuket ja naamiot Heini maaranen.
Ruma ankanpoikanen. Nukketeatteri Sampon ohjelmistossa ollut esitys. Nukke: Mona-Rita Sanmark
Näytelmä: Muotkatunturin Kesukka. Nuket: Teija Paananen
Nimbu-norpan päiväuni / Nimbus vikarens dagdröm
Pallo / Bollen vauvateatteria
Sibeliuksen Satu / Sibelius Saga